En aquesta edició del Butlletí d'Innovació i Recerca hi trobareu, a més del recull de notícies i de les seccions habituals, un resum de la presentació del GIS corporatiu.
En l'apartat de llibres recomanats, al marge dels adquirits recentment per la Biblioteca del DTES, també hi trobareu dues referències bibliogràfiques internacionals d'interès: Reconquérir les rues, de Nicolas Soulier, on es recull un seguit d'exemples de transformació de carrers que han significat una relectura de la frontera entre l'espai públic i el privat, i el European Coal Map, elaborat per la CAN (Climate Action Network), on, a partir d'una completa radiografia de l'estat del carbó al nostre continent, es posa de manifest l'encara elevat grau de dependència de l'economia europea respecte d'aquest mineral.
La Direcció General de Qualitat Ambiental va estar present a la 7a Conferència Internacional sobre la gestió del cicle de vida (Life Cicle Management - LCM 2015), celebrada entre el passat 31 d'agost i el 2 de setembre, on també es va exposar un pòster amb informació sobre l'Estratègia catalana d'ecodisseny per a una economia circular i ecoinnovadora
El projecte My Way té com a objectiu millorar la mobilitat urbana i interurbana amb l'ús de noves eines de planificació del viatge mitjançant serveis smart.
El projecte està finançat parcialment pel 7è Programa marc Smart Cities (DG CNECT).
El paper de Barcelona/Catalunya, com el de Berlín, en aquest projecte és de laboratori viu, tenint en compte que és un exemple de ciutat gran i densa amb variats modes de transport.
A més, es podrà emprar planejadors de rutes preexistents i independents del projecte com ara el 'Mou-te'.
La XII edició del Premi Abertis de Recerca en Transport que atorga la càtedra Abertis-UPC ha premiat, en la categoria de treballs de final de carrera o màsters, a l'estudiant de la UPC-Barcelona Tech Irene Martínez pel seu treball: "Efectes de l'homogeneïtat del trànsit en els canvis de carril en l'autovia: la influència dels límits de velocitat dinàmics".
La tesina premiada analitza els fluxos de trànsit, l'activitat de canvi de carril, així com l'homogeneïtzació del trànsit sota diferents límits de velocitat, gràcies a les dades preses durant un experiment en l'autovia B-23 d'entrada a Barcelona.
La XII edició del Premi Abertis de Recerca en Transport que atorga la Càtedra Abertis-UPC ha premiat, en la categoria de tesi, a la doctora Mari Paz Linares pel seu treball: "Una assignació dinàmica de trànsit basada en simulació mesoscòpica".
En aquesta tesi es consideren models d'assignació dinàmica per a la predicció del trànsit mitjançant una formulació que es basa en la simulació.
Es proposa un procés iteratiu que es compon de dues parts: un mètode per determinar nous fluxos, que depenen del temps, en els camins emprant temps de viatge i un procediment de càrrega dinàmica de la xarxa que determina com aquests fluxos es propaguen mitjançant els camins corresponents.
L'institut Català de Recerca de l'Aigua (ICRA) participa en un projecte europeu anomenat Priority environmental contaminants in seafood: safety assessment, impact and public perception (ECsafeSEAFOOD), en el qual l'objectiu principal és valorar la seguretat alimentària de peix i marisc a través de l'estudi de la presència de contaminants prioritaris i l'avaluació del seu potencial impacte en la salut humana.
ECsafeSEAFOOD implementarà el monitoratge, la detecció i la mitigació, mitjançant eines d'avaluació toxicològica i de risc per a la salut.
FGC participa en tres projectes aportant el seu coneixement i la seva experiència, juntament amb altres empreses del sector, moltes de les quals membres del clúster ferroviari Railgrup.
HERMES: material mòbil per transportar mercaderies (minerals, cereals, etc.) sense necessitat de disposar de vagons específics.
AUGGMED: entorns virtuals de formació per preparar els cossos i les forces de seguretat en situacions d'emergència.
EUTRAVEL: plataforma oberta de dades i processos que elimina les barreres a la intermodalitat i permet considerar tots els mitjans de transport.
Un equip d'investigadors del CREAF, del CTEF i de la unitat tècnica GRAF dels Bombers de la Generalitat de Catalunya ha trobat la fórmula per saber la probabilitat que té un paisatge de patir un tipus d'incendi o un altre, segons les característiques de la seva vegetació, el tipus de terreny i les condicions climàtiques.
L'estudi pot tenir un gran impacte en la recerca dels règims d'incendis en un escenari de canvi global.
Els autors del estudi que s'ha publicat a la revista International Journal of Wildland Fire conclouen que estem en un context en què no sabem com evolucionaran els incendis en un futur.
El que sí sabem és que els canvis ambientals com canvis en l'ús del sòl o en la coberta vegetal canviaran l'estructura dels boscos i, per tant, també pot variar la dinàmica dels incendis.
El 14 de juliol de 2015 es va celebrarla Jornada 'El Medi Ambient a Catalunya i Europa.
Estat i perspectives de futur', organitzada conjuntament pel Consell Assessor del Desenvolupament Sostenible (CADS) i el Departament de Territori i Sostenibilitat.
L'obertura de la Jornada va anar a càrrec del secretari de Medi Ambient i Sostenibilitat, Josep Enric Llebot, el qual va constatar que en els darrers anys sembla que els temes ambientals han deixat de ser interessants per als mitjans de comunicació, per donar prioritat a l'anàlisi econòmica per sortir de la crisi.
Això fa que, de vegades, la informació ambiental procedent de les administracions es qüestioni amb soroll de fons.
Amb tot, hem d'intentar que sigui la base per a la presa de decisions futures.
A la Jornada es va fer l'anunci que el DTES impulsarà una nova etapa del Comitè de Serveis Multimodals a Catalunya.
El Comitè, nascut en el si del projecte europeu IFREIGHTMED, té com a objectiu principal potenciar el transport ferroviari de mercaderies a Europa.
La cita va comptar amb la presència d'Andrea Galluzzi, director general del Corredor Ferroviari de Mercaderies núm. 6, l'eina creada per la UE per millorar la competitivitat del transport ferroviari de mercaderies a través de la coordinació dels administradors d'infraestructures i les autoritats de gestió de solcs dels diferents països pertanyen al corredor mediterrani.
La Jornada del 15 de juliol va tenir lloc a la seu de la PIMEC, a Barcelona.
El secretari general d'aquesta entitat, Antoni Cañete, va inaugurar la sessió i va donar pas a la ponència sobre els reptes importants de la logística que va anar a càrrec del director de logística de SEAT, Enric Martí.
A continuació es van presentar la desena edició dels indicadors elaborats per l'Institut Cerdà i el president de CIMALSA, Damià Calvet, va tancar la Jornada amb la presentació del projecte CIM Llobregat.
El marc en el qual s'emmarca el treball de l'indicador global d'adaptació és l'Estratègia catalana d'adaptació al canvi climàtic 2013-2020 (ESCACC), document estratègic aprovat pel Govern, el qual proposa 182 mesures d'adaptació per reduir la vulnerabilitat als impactes del canvi climàtic mitjançant la generació, la transferència del coneixement i l'augment de la capacitat adaptativa.
Entre les mesures d'adaptació previstes, l'ESCACC proposa l'establiment d'un sistema de monitorització i d'indicadors de les mesures d'adaptació, per tal d'avaluar-ne el seu progrés i la seva eficàcia.
El passat 14 de Juliol la Estratègia Catalana per la Rehabilitació Energètica d'Edificis (ECREE) va organitzar la jornada "Aplicació de mesures d'eficiència energètica en la rehabilitació del sector residencial a Catalunya".
L'Institut Català del Sòl participa com a soci en el projecte europeu SmartReFlex, que té per objectiu incrementar la difusió i utilització de les xarxes intel·ligents i flexibles de fred i calor utilitzant fonts energètiques 100% renovables (District Heating and Cooling - DHC).
Al projecte hi participen 14 socis de 5 països amb 6 regions d'estudi, entre elles Catalunya.
Des del 14 de setembre està en ple funcionament la simplificació de tràmits dels expedients urbanístics, promoguda pel servei d'Organització del DTES i que s'emmarca dins de la implementació del Pla de Simplificació Administrativa.
El projecte de nom GUIA (Gestió Unificada d'Informes...), integrat dins la plataforma EACAT (extranet de les Administracions catalanes), inclou la tramitació d'informes sectorials per a projectes en sòl no urbanitzable i la sol·licitud d'informes sectorials per a la tramitació del planejament urbanístic, de manera telemàtica, on en ambdós casos els sol·licitants i destinataris dels tràmits són els en locals.
Dins del marc del projecte SmartReflex s'ha publicat la guia per a les autoritats regionals, Xarxes de Districte Calor i Fred intel·ligents i flexibles amb Energies 100% Renovables per a Ciutats Europees, on s'explica com ha de ser la planificació, el disseny, la construcció, l'organització i la gestió de processos per a la implementació de les xarxes de calefacció i refrigeració urbana (DHC, de l'anglès Distric Heating and Cooling).
La CIM el Camp de Tarragona rep la primera Certificació VERDE GBCe que reconeix el compromís ambiental dels parcs logístics i es converteix així en el primer centre logístic de tot l'estat espanyol que ha rebut aquesta distinció mediambiental, que demostra el seu compromís amb elevats estàndards de sostenibilitat.
Al Butlletí us informàvem del Betaportal de l'ICGC, un portal web on es publiquen productes i serveis en versió beta i que gràcies a les aportacions dels usuaris es van perfeccionant.
Ara, us presentem algunes de les novetats que darrerament s'han afegit al Betaportal.
El passat divendres dia 23 es va presentar en el marc del Saló Immobiliari Meeting Point el Mapa de lloguer a Catalunya, un nou visor que permet al ciutadà la consulta del número de contractes de lloguer signats i el preu mitja de lloguer, tant per municipis com per comarques a Catalunya, i districtes al municipi de Barcelona.
L'Institut Cartogràfic i Geològic de Catalunya acaba d'instal·lar una nova estació de la Xarxa acceleromètrica a l'Abadia de Montserrat, sumant així 18 d'aquestes infraestructures que permeten enregistrar els moviments intensos del terreny, en temps real.
El passat 22 de setembre va tenir lloc a la Sala d'actes del Departament de Territori i Sostenibilitat(DTES) la jornada "Integració de la geoinformació per a l'anàlisi i presa de decisions" estructurada en una taula rodona, un debat i finalment la presentació de la primera versió (beta) del projecte del GIS corporatiu.
El passat dia 9 d'octubre la Direcció General de Polítiques Ambientals juntament amb ACCIÓ van presentar el nou programa de cupons d'innovació en la categoria d'ecoinnovació.
Els cupons són un ajut econòmic a les pimes catalanes per millorar la seva competitivitat i fomentar-ne la transició cap a l'economia verda i circular, i estan destinats a contractar serveis que afavoreixin la incorporació en millores d'ecoinnovació.
A Delft (Països Baixos) funciona des d'enguany el simulador d'onades més gran del món, de quasi 300 m de llargària.
Dintre de la ciutat la bicicleta segueix demanant el seu espai.
Cada cop més, però, també ho fa en els desplaçaments periurbans i interurbans.
Per tal que tothom jugui en igualtat de condicions en el terreny dels projectes de reforma urbana, la plataforma Concrete Action, impulsada per professionals de l'arquitectura i l'urbanisme de Londres, dóna la possibilitat de filtrar ( sic ) documents de planificació urbanística i posar-los en coneixement dels afectats.
Amb la campanya d'adopció de Greenpeace Polònia és possible apadrinar una abella per només 47 cèntims d'euro.
Els fons recaptats serviran per estudiar les espècies pol·linitzadores del país i posteriorment articular les mesures més adequades per mirar de frenar-ne el declivi.
El servei sota demanda i les aplicacions mòbils van guanyant importància en el transport col·lectiu urbà de superfície: és el cas de Singapur i de Wageningen.
En aquesta segona ciutat, la nova mobilitat implica a més l'ús de vehicles autònoms.
El turisme per mar cada cop té més adeptes.
Ha arribat l'hora que els vaixells de creuer abandonin els combustibles tradicionals i optin per alternatives menys perjudicials per al medi ambient.
Això exigeix compromís per part de les navilieres i dels ports.
L'illa danesa de Samsø, amb 100 km 2 i 3.700 habitants, és la primera del món que produeix el 100% de la seva electricitat a partir de fonts renovables.
Ho explica tot a l'Energy Academy, oberta als visitants interessats en el sistema energètic insular.
Amb l'avió Solar Impulse 2 aturat a Hawaii per temps indeterminat a causa de problemes tècnics, potser cal fixar-se en altres projectes d'aviació sostenible que es van obrint pas sense tant de màrqueting.
Al mes de juliol d'enguany va tenir lloc a Nouakchott (Mauritània) la tercera cimera de l'Agència Panafricana de la Gran Muralla Verda.
Fora d'Àfrica, el projecte suscita a parts iguals rebuig i entusiasme.
Jornada Ecodisseny i ecoinnovació a Catalunya (10/11/2015)
XIVè Fòrum TIG/SIG 2015: L'estat de l'art de la Geoinformació (11/11/2015)
Jornada tècnica: protocol per a l'avaluació de la restauració d'activitats extractives RESTOCAT (13/11/2015)
"Els Sòls i la Biodiversitat Forestal" i "La Ciència del Sòl a la bibliografia: un tast" (16/11/2015)
"Els serveis ecosistèmics que ens ofereixen els boscos" XII Jornada CREAF-SCB-ICHN (18/11/2015)
Exploració i aprofitaments d'energia geotèrmica de -molt- baixa temperatura (24/11/2015)
Paisatge, economia i empresa (26/11/2015)